पाएं अपने शहर की ताज़ा ख़बरें और फ्री ई-पेपरडाउनलोड करें
18 से 44 वर्ष की उम्र वालों को कोविड-19 टीकाकरण का अभियान बुधवार से शुरू हो गया है। नगर निगम स्थित केंद्र पर दूसरे दिन भी टीका लगवाने बड़ी संख्या में लोग सुबह ही पहुंच गए। इनमें से कुछ ऐसे थे, जिनका पंजीयन तो था, लेकिन स्लाॅट कंफर्म नहीं हुआ था। जानकारी के अभाव में ये लोग इधर-उधर भटकते रहे। जिम्मेदारों का युवाओं से कहना है कि मोबाइल में कंफर्मेशन मैसेज मिले, तभी सेंटर पर वैक्सीन लगवाने आएं। बता दें कि पहले दिन बुधवार को 100 लोगों को इस श्रेणी में टीका लगना था। 97 लोगों ने टीका लगवाया था।
नगर निगम परिसर में बनाए गए वैक्सीनेशन सेंटर के प्रभारी नगर निगम के उपायुक्त एसके सिन्हा ने बताया, सुबह बड़ी संख्या में ऐसे युवा केंद्र पर पहुंचे थे, जिनके स्लॉट कंफर्म नहीं थे। इस कारण उनका नाम सूची में नहीं था। सिन्हा का कहना था कि युवाओं द्वारा स्लॉट बुक कराने के बाद कन्फर्मेशन के लिए उनके मोबाइल पर एसएमएस आना जरूरी है। एसएमएस आने के बाद ही वे वैक्सीन केंद्र पर टीका लगवाने पहुंचें। जब तक एसएमएस नहीं आता है, तब तक उन्हें वैक्सीन केंद्र पर नहीं जाना चाहिए।
18 + का पहला टीका अंकित को लगा
बुधवार को 18 प्लस वालों में सबसे पहला टीका बीमा कंपनी के 33 वर्षीय लीगल ऑफिसर अंकित श्रीवास्तव को लगा था। 18+ श्रेणी में गुरुवार को भी सिर्फ 100 लोगों को ही टीका लगाया गया। जिला टीकाकरण अधिकारी डॉ. प्रवीण जडिया ने बताया, पहले दिन उन्हें टीका लगा, जिन्होंने टीकाकरण के लिए ऑनलाइन पंजीयन करा रखा था। 8 मई से केंद्रों की संख्या बढ़ाकर 30 की जाएगी। फेजवाइज टीकाकरण केंद्र बढ़ाए जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn